Smithi maakond (Kansas)

Smithi maakond (Smith County) on maakond Ameerika Ühendriikides Kansase osariigis.

Maakonna halduskeskus on Smith Center.

Maakonna pindala on 2320 km².

Maakonnas asub Lebanoni linnast umbes 4 kilomeetrit kirdes USA mandriosa (ehk ilma Alaska ja Hawaii osariikideta) geograafiline keskpunkt koordinaatidega 39° 49' 42" N, 98° 34' 46" W.

Maakond jaguneb 25 vallaks (township).

Maakonda läbivad maanteed U.S. Route 36 ja U.S. Route 281.

Alates 1936. aastast on kõigil presidendivalimistel Smithi maakonnas võidutsenud Vabariiklik Partei.

Ajalugu
Maakond moodustati 1867. aastal. Maakond sai nime 2. Colorado ratsaväerügemendi major J. Nelson Smithi järgi, kes hukkus Ameerika Ühendriikide kodusõjas 1864. aastal tänapäeva Kansas City alal toimunud Westporti lahingus Uniooni pool võideldes.

Naabermaakonnad 
 Websteri maakond, Nebraska (kirdes)
 Jewelli maakond (idas)
 Osborne'i maakond (lõunas)
 Rooksi maakond (edelas)
 Phillipsi maakond (läänes)
 Franklini maakond, Nebraska (loodes)

Rahvastik
Elanike arv oli 2010. aasta rahvaloenduse järgi 3853.

Arvestuslik rahvaarvu muutus (1. juuli seisuga):

Alates 1900. aastast, mil maakonnas elas 16 384 inimest, on maakonna elanike arv pideval vähenenud.

Linnad 
 Athol (2020. aasta seisuga 41 elanikku)
 Cedar (11 elanikku)
 Gaylord (87 elanikku)
 Kensington (399 elanikku)
 Lebanon (178 elanikku)
 Smith Center (halduskeskus; 1571 elanikku)

Viited

Välislingid 
 Ametlik koduleht

Kansase maakonnad